9. การจัดการ

9.1 โครงสร้างการจัดการ

  บริษัทมีคณะกรรมการ 5 ชุด คือ คณะกรรมการบริษัท คณะกรรมการตรวจสอบ
  คณะกรรมการสรรหาและกำหนดค่าตอบแทน (อนุมัติโดยคณะกรรมการบริษัท ในการประชุมครั้งที่
  1/2551 เมื่อวันที่ 27 กุมภาพันธ์ 2551) คณะกรรมการอำนวยการโรงพยาบาลบำรุงราษฎร์
  (Governing Board) และคณะกรรมการการลงทุน โดยรายละเอียดของคณะกรรมการแต่ละชุด
  มีดังต่อไปนี้

คณะกรรมการบริษัท

  รายชื่อคณะกรรมการบริษัท ณ วันที่ 31 ธันวาคม 2550 มีดังต่อไปนี้

  1. นายชัย โสภณพนิช ประธานกรรมการ

  2. นายแพทย์ชาญวิทย์ ตันติ์พิพัฒน์ รองประธานกรรมการ

  3. นางลินดา ลีสหะปัญญา กรรมการ และกรรมการผู้จัดการ

  4. นายเคอร์ติส จอห์น ชโรเดอร์ กรรมการ และผู้อำนวยการด้านบริหารกลุ่ม

  5. นายแพทย์ธนิต เธียรธนู กรรมการ และประธานกรรมการแพทย์

  6. นายชาตรี โสภณพนิช กรรมการ

  7. นายแพทย์อนันต์ เตชะเวช กรรมการ

  8. นายแพทย์จอน ยังพิชิต กรรมการ

  9. แพทย์หญิงคุณสวรรยา เดชอุดม กรรมการ

  10. นางกุลธิดา ศิวยาธร กรรมการ

  11. นายชอง โท กรรมการ

  12. แพทย์หญิงเจนนิเฟอร์ ลี กรรมการ

  13. นายแพทย์สิน อนุราษฎร์ กรรมการ และผู้อำนวยการด้านการแพทย์กลุ่ม

  14. นางสาวโสภาวดี อุตตโมบล กรรมการอิสระ และประธานกรรมการตรวจสอบ

  15. นายสรดิษ วิญญรัตน์ กรรมการอิสระ และกรรมการตรวจสอบ

  16. นายบุญปกรณ์ โชควัฒนา กรรมการอิสระ และกรรมการตรวจสอบ

  โดยมีนางจุฑาทิพ อดุลพันธุ์ เลขานุการบริษัท เป็นเลขานุการคณะกรรมการบริษัท

วิธีการลงนามผูกพันบริษัทของกรรมการ

  กรรมการสองคน นอกจากนายชาตรี โสภณพนิช นางกุลธิดา ศิวยาธร และนายชอง โท
  ลงลายมือชื่อร่วมกันและประทับตราสำคัญของบริษัท

อำนาจหน้าที่ของคณะกรรมการบริษัท

  อำนาจหน้าที่ของคณะกรรมการบริษัท ซึ่งอยู่ในกฎบัตรคณะกรรมการบริษัท
  และได้รับอนุมัติโดยที่ประชุมคณะกรรมการบริษัทครั้งที่ 1/2551 เมื่อวันที่ 27 กุมภาพันธ์ 2551
  มีดังต่อไปนี้

1.  ปฏิบัติหน้าที่ให้เป็นไปตามกฎหมาย วัตถุประสงค์และข้อบังคับของบริษัท
    ตลอดจนมติที่ประชุมผู้ถือหุ้นด้วยความซื่อสัตย์ สุจริต และระมัดระวัง
    เพื่อผลประโยชน์สูงสุดของบริษัท

2.  มีหน้าที่กำหนดวิสัยทัศน์ ทิศทาง และกลยุทธ์ของบริษัท
    เพื่อเพิ่มมูลค่าสูงสุดให้แก่ผู้ถือหุ้นในระยะยาว

3.  ให้ความเห็นชอบกลยุทธ์และนโยบายสำคัญของบริษัท รวมถึงวัตถุประสงค์ แผนธุรกิจ
    เป้าหมายทางการเงิน งบประมาณการดำเนินงานและการลงทุนที่เสนอโดยผู้บริหาร
    รวมทั้งดูแลให้เกิดการปฏิบัติตามและติดตามผล

4.  จัดให้มีนโยบายการกำกับดูแลกิจการที่ดี และจริยธรรมธุรกิจ และดูแล
    ติดตามให้มีการสื่อสารและการปฏิบัติตามนโยบายดังกล่าว
    รวมทั้งอนุมัติการแก้ไขตามความเหมาะสม และจัดให้มีการรายงานในรายงานประจำปี

5.  จัดให้มีระบบบัญชี การรายงานทางการเงิน และการสอบบัญชีที่มีความน่าเชื่อถือ
    รวมทั้งดูแลให้มีกระบวนการในการประเมินความเหมาะสมของการควบคุมภายใน
    การตรวจสอบภายใน และการบริหารความเสี่ยงที่มีประสิทธิภาพและประสิทธิผล
    โดยมีการทบทวนทุกปี
    และมอบหมายให้หน่วยงานตรวจสอบภายในตรวจสอบและรายงานระบบเหล่านี้อย่างเป็นอิสระ

6.  อนุมัติงบการเงินประจำไตรมาสและประจำปี
    และรับรองงบการเงินว่าได้จัดทำขึ้นอย่างถูกต้องและเชื่อถือได้
    เป็นไปตามมาตรฐานการบัญชีที่รับรองทั่วไป
    และจัดทำรายงานแก่ผู้ถือหุ้นในรายงานประจำปีของบริษัท

7.  ดูแล ควบคุม และอนุมัติ แล้วแต่กรณี
    การเข้าทำรายการที่เกี่ยวโยงกันที่อาจส่งผลให้เกิดความขัดแย้งทางผลประโยชน์
    รวมทั้งดูแลให้มีความโปร่งใสในการเข้าทำรายการดังกล่าว
    และจัดทำนโยบายในการอนุมัติและการเปิดเผยข้อมูลของการทำรายการที่ทำให้เกิดความขัดแย้งทางผลประโยชน์

8.  จัดตั้งและแต่งตั้งคณะกรรมการชุดย่อยตามความเหมาะสมเพื่อศึกษา ดำเนินการ
    และดูแลเรื่องต่างๆที่ได้รับมอบหมาย
    รวมทั้งอนุมัติกฎบัตรซึ่งรวมถึงหน้าที่และความรับผิดชอบและค่าตอบแทนของคณะกรรมการชุดย่อย

    คณะกรรมการตรวจสอบ

  รายชื่อคณะกรรมการตรวจสอบ ณ วันที่ 31 ธันวาคม 2550 มีดังต่อไปนี้

  1. นางสาวโสภาวดี อุตตโมบล ประธานกรรมการตรวจสอบ

  2. นายสรดิษ วิญญรัตน์ กรรมการตรวจสอบ

  3. นายบุญปกรณ์ โชควัฒนา กรรมการตรวจสอบ

  โดยมี นางทวิชา ตัณสถิตย์ เป็นเลขานุการคณะกรรมการตรวจสอบ

อำนาจหน้าที่ของคณะกรรมการตรวจสอบ

  อำนาจหน้าที่ของคณะกรรมการตรวจสอบ ซึ่งอยู่ในกฎบัตรคณะกรรมการตรวจสอบ
  และได้รับอนุมัติโดยที่ประชุมคณะกรรมการบริษัทครั้งที่ 1/2551 เมื่อวันที่ 27 กุมภาพันธ์ 2551
  มีดังต่อไปนี้

1.  ดูแลรายงานทางการเงินของบริษัทให้เป็นไปตามมาตรฐานบัญชี เพียงพอและเชื่อถือได้
    ก่อนนำเสนอต่อคณะกรรมการบริษัท ทั้งนี้ คณะกรรมการตรวจสอบ
    อาจจัดให้มีการประชุมร่วมกันกับผู้สอบบัญชีโดยไม่มีฝ่ายจัดการเข้าประชุม
    เพื่อขอความเห็นจากผู้สอบบัญชีในเรื่องต่างๆ ได้ตามที่เห็นสมควร

2.  พิจารณาคัดเลือก และเสนอแต่งตั้งผู้สอบบัญชีของบริษัท พร้อมทั้งค่าธรรมเนียมการสอบบัญชี

3.  ดูแลให้บริษัทมีระบบการควบคุมภายในที่เหมาะสมและมีประสิทธิภาพ
    รวมทั้งดูแลให้มีกระบวนการในการประเมินความเหมาะสมของการควบคุมภายใน
    การตรวจสอบภายใน และการบริหารความเสี่ยงที่มีประสิทธิภาพและประสิทธิผล
    โดยมีการทบทวนทุกปี

4.  ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

5.  ดูแลไม่ให้เกิดความขัดแย้งทางผลประโยชน์ ระหว่างบุคคลที่เกี่ยวโยงกัน

6.  จัดทำรายงานการกำกับดูแลกิจการของคณะกรรมการตรวจสอบเพื่อเผยแพร่ในรายงานประจำปีของบริษัท
    ซึ่งอย่างน้อยต้องแสดงความเห็นของคณะกรรมการตรวจสอบเกี่ยวกับความถูกต้องเชื่อถือได้ของรายงานทางการเงิน
    และความเพียงพอของระบบการควบคุมภายใน
    รายงานดังกล่าวต้องลงนามโดยประธานกรรมการตรวจสอบ

7.  เปิดเผยข้อมูลกรรมการตรวจสอบพ้นจากตำแหน่งก่อนครบวาระพร้อมสาเหตุต่อตลาดหลักทรัพย์ทันที

8.  ปฏิบัติการอื่นใดตามที่คณะกรรมการบริษัทมอบหมาย

9.  พิจารณางบประมาณ และกำลังคนของสำนักงานตรวจสอบภายใน

10. ประสานงานกับฝ่ายตรวจสอบภายในของบริษัท เกี่ยวกับระบบการควบคุมภายใน แผนงาน
    แนวทางการตรวจสอบ รวมทั้งประเมินผลการตรวจสอบการดำเนินงานต่างๆ
    ของบริษัทตามวิธีการและมาตรฐานที่ยอมรับกันทั่วไป

11. แต่งตั้ง ถอดถอน โยกย้าย หรือเลิกจ้าง ผู้อำนวยการ (หัวหน้าฝ่าย) ฝ่ายตรวจสอบภายใน

    คณะกรรมการสรรหาและกำหนดค่าตอบแทน

  คณะกรรมการบริษัทได้มีมติให้แต่งตั้งคณะกรรมการสรรหาและกำหนดค่าตอบแทน
  ในการประชุมคณะกรรมการบริษัทครั้งที่ 1/2551 เมื่อวันที่ 27 กุมภาพันธ์ 2551
  โดยที่คณะกรรมการบริษัทมีมติที่จะแต่งตั้งกรรมการคณะกรรมการสรรหาและกำหนดค่าตอบแทนต่อไป

อำนาจหน้าที่ของคณะกรรมการสรรหาและกำหนดค่าตอบแทน

  อำนาจหน้าที่ของคณะกรรมการสรรหาและกำหนดค่าตอบแทน
  ซึ่งอยู่ในกฎบัตรคณะกรรมการสรรหาและกำหนดค่าตอบแทน
  และได้รับอนุมัติโดยที่ประชุมคณะกรรมการบริษัทครั้งที่ 1/2551 เมื่อวันที่ 27 กุมภาพันธ์ 2551
  มีดังต่อไปนี้

1.  งานด้านสรรหา

    1.  พิจารณาขนาด องค์ประกอบ และวาระดำรงตำแหน่งของคณะกรรมการบริษัทที่เหมาะสม

    2.  แนะนำการเกษียรอายุของกรรมการบริษัทให้แก่คณะกรรมการบริษัท

    3.  กำหนดและตรวจสอบคุณสมบัติของกรรมการบริษัทและกรรมการของคณะกรรมการชุดย่อย

    4.  พิจารณาสรรหา คัดเลือก
        และเสนอบุคคลที่เหมาะสมให้ดำรงตำแหน่งกรรมการบริษัทที่ว่างลง
        หรือเนื่องจากเหตุผลใดก็ตาม และรวมถึงรวบรวมรายชื่อบุคคลที่ผู้ถือหุ้นเสนอ
        เพื่อขออนุมัติในการประชุมคณะกรรมการบริษัท และ/หรือการประชุมผู้ถือหุ้น แล้วแต่กรณี

    5.  พิจารณาและเสนอกรรมการบริษัทที่เหมาะสม
        ให้ดำรงตำแหน่งในคณะกรรมการชุดย่อยเมื่อตำแหน่งว่างลง

2.  งานด้านกำหนดค่าตอบแทน

    1.  กำหนดขั้นตอนและหลักเกณฑ์ในการกำหนดค่าตอบแทนของกรรมการบริษัท
        และกรรมการของคณะกรรมการชุดย่อย ให้มีความยุติธรรมและสมเหตุสมผล

    2.  นำเสนอค่าตอบแทนของกรรมการบริษัท และกรรมการของคณะกรรมการชุดย่อย
        รวมถึงของกรรมการของคณะกรรมการสรรหาและกำหนดค่าตอบแทนด้วย
        เพื่ออนุมัติในที่ประชุมคณะกรรมการบริษัท และ/หรือที่ประชุมผู้ถือหุ้น แล้วแต่กรณี

    3.  จัดทำระบบการประเมินผลการปฏิบัติงานของคณะกรรมการบริษัทและคณะกรรมการชุดย่อย
        รวมถึงเสนอแนะแบบฟอร์มการประเมินผล

3.  ปฏิบัติหน้าที่อื่นใดที่เกี่ยวข้องกับคณะกรรมการสรรหาและกำหนดค่าตอบแทน
    ตามที่ได้รับมอบหมายจากคณะกรรมการบริษัท

    คณะกรรมการอำนวยการโรงพยาบาลบำรุงราษฎร์ (Governing Board)

  รายชื่อคณะกรรมการอำนวยการโรงพยาบาลบำรุงราษฎร์ กรุงเทพมหานคร ณ วันที่ 31 ธันวาคม
  2550 มีดังต่อไปนี้

  1. นายแพทย์ชาญวิทย์ ตันติ์พิพัฒน์ ประธาน

  2. นายเจมส์ แมทธิว แบนเนอร์ เลขานุการ

  3. นายชอง โท กรรมการ

  4. นายแพทย์การุณ เมฆานนท์ชัย กรรมการ

  5. แพทย์หญิงอรดี จันทวสุ กรรมการ

  6. นายแพทย์รุจาพงศ์ สุขบท กรรมการ

  7. นายแพทย์สิร สุภาพ กรรมการ

  8. นางสาวโสภาวดี อุตตโมบล กรรมการ

  9. นายแพทย์วัฒนา สุพรหมจักร กรรมการ

  10. นายแพทย์วิสุทธิ์ วิเวกาภิรัต กรรมการ

  11. นายแพทย์วัชระพงศ์ แซ่ซือ กรรมการ

  12. นางอรุณี เกษตระทัต กรรมการ

  13. นายแพทย์อภิชาติ ศิวยาธร ผู้เข้าร่วมประชุมโดยตำแหน่ง (Ex officio)

  14. นางสาวเจนนิส ชานมันยี ผู้เข้าร่วมประชุมโดยตำแหน่ง (Ex officio)

  15. นางคอร์ ลี ชาน ผู้เข้าร่วมประชุมโดยตำแหน่ง (Ex officio)

  16. นายแพทย์สิน อนุราษฎร์ ผู้เข้าร่วมประชุมโดยตำแหน่ง (Ex officio)

อำนาจหน้าที่ของคณะกรรมการอำนวยการโรงพยาบาลบำรุงราษฎร์

  คณะกรรมการอำนวยการโรงพยาบาลบำรุงราษฎร์
  มีวัตถุประสงค์เพื่อการเสนอแนะและดำเนินการเกี่ยวกับนโยบายการดำเนินงานของโรงพยาบาล
  ส่งเสริมความปลอดภัยของผู้ป่วยและปรับปรุงการปฏิบัติงานให้ดีขึ้น การให้บริการที่มีคุณภาพ
  และการบริหารและวางแผนงานของโรงพยาบาล
  โดยคณะกรรมการอำนวยการโรงพยาบาลบำรุงราษฎร์ มีอำนาจหน้าที่ความรับผิดชอบ
  ตามกฎเกณฑ์ ข้อบังคับ และนโยบายหลักในการกำกับดูแลกิจการของโรงพยาบาล (Governing
  Board Bylaws Rules and Regulations of Bumrungrad International
  Hospital, Bangkok) ดังต่อไปนี้

1.  จัดระบบแพทย์ที่มีสิทธิในการรักษาพยาบาลในโรงพยาบาลให้เป็นคณะแพทย์
    และอยู่ภายใต้ธรรมนูญแพทย์ (Professional Staff Bylaws, Rules and
    Regulations) ซึ่งได้รับการอนุมัติจากคณะกรรมการอำนวยการโรงพยาบาลบำรุงราษฎร์

2.  แต่งตั้งสมาชิกของคณะแพทย์ และกำหนดสิทธิในการรักษาพยาบาลให้เป็นไปตามธรรมนูญแพทย์

3.  จัดทำ แก้ไขร่วมกับคณะแพทย์ และอนุมัติธรรมนูญแพทย์ เพื่อควบคุมการดำเนินงาน

4.  กำหนดอำนาจหน้าที่ของคณะแพทย์ที่สมเหตุสมผล
    เพื่อให้สามารถรักษาพยาบาลผู้ป่วยอย่างเหมาะสม
    รวมถึงการดำเนินการของคณะแพทย์และฝ่ายบริหารเพื่อให้เป็นไปตามมาตรฐานของ Joint
    Commission International Accreditation (JCIA)
    และการรับรองคุณภาพโรงพยาบาลไทย (HA)
    และทำตามกฎหมายและระเบียบข้อบังคับที่เกี่ยวข้อง

    คณะกรรมการการลงทุน

  รายชื่อคณะกรรมการการลงทุน ณ วันที่ 31 ธันวาคม 2550 มีดังต่อไปนี้

  1. นายชัย โสภณพนิช ประธาน

  2. นางลินดา ลีสหะปัญญา กรรมการ

  3. นายชอง โท กรรมการ

  4. นางสาวโสภาวดี อุตตโมบล กรรมการ

  5. นายเคอร์ติส จอห์น ชโรเดอร์ กรรมการ

  6. นายเดนิส บราวน์ ผู้สังเกตุการณ์

อำนาจหน้าที่ของคณะกรรมการการลงทุน

  พิจารณาโอกาสในการลงทุน ความเหมาะสม
  ความเป็นไปได้และโครงสร้างการลงทุนของโครงการ ทั้งในประเทศไทยและในภูมิภาค

ผู้บริหาร

  รายชื่อผู้บริหารของบริษัท ณ วันที่ 31 ธันวาคม 2550 มีดังต่อไปนี้

  1. นางลินดา ลีสหะปัญญา กรรมการผู้จัดการ

  2. นายแพทย์ธนิต เธียรธนู ประธานกรรมการแพทย์

  3. นายเคอร์ติส จอห์น ชโรเดอร์ ผู้อำนวยการด้านบริหารกลุ่ม

  4. นายแพทย์สิน อนุราษฎร์ ผู้อำนวยการด้านการแพทย์กลุ่ม

  5. นายแพทย์การุณ เมฆานนท์ชัย ผู้อำนวยการด้านการแพทย์

  6. แพทย์หญิงจามรี เชื้อเพชระโสภณ รองผู้อำนวยการด้านการแพทย์อาวุโส

  7. นายเจมส์ แมทธิว แบนเนอร์ ผู้อำนวยการด้านบริหาร

  8. นางคอร์ ลี ชาน ผู้อำนวยการด้านการเงิน

  9. นางสาวเจนนิส ชานมันยี ผู้อำนวยการด้านการปฏิบัติการ

9.2 การสรรหากรรมการและผู้บริหาร

  คณะกรรมการบริษัท ได้มีมติแต่งตั้งคณะกรรมการสรรหาและกำหนดค่าตอบแทน
  ในการประชุมคณะกรรมการบริษัทครั้งที่ 1/2551 เมื่อวันที่ 27 กุมภาพันธ์ 2551

  โดยในปี 2550 บริษัทยังไม่มีคณะกรรมการสรรหาทำหน้าที่คัดเลือกคณะกรรมการและผู้บริหาร
  อย่างไรก็ตาม บริษัทได้เปิดโอกาสให้ผู้ถือหุ้นสามารถเสนอชื่อบุคคลที่มีความรู้ ความสามารถ
  และคุณสมบัติที่เหมาะสมเพื่อรับการพิจารณาเลือกตั้งเป็นกรรมการบริษัทล่วงหน้าก่อนที่จะมีการจัดประชุมสามัญผู้ถือหุ้นขึ้น
  ผ่านทางเวปไซต์ของบริษัท นอกจากนี้ การเลือกตั้งกรรมการของบริษัท
  จะต้องได้รับอนุมัติจากที่ประชุมผู้ถือหุ้น ตามหลักเกณฑ์และวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ในการเลือกกรรมการ อาจใช้วิธีเสียงลงคะแนนเลือกกรรมการเป็นรายบุคคลคราวละคน
    หรือคราวละหลายคนรวมกันเป็นคณะ ตามแต่ที่ประชุมผู้ถือหุ้นจะเห็นสมควร
    แต่ในการลงมติแต่ละครั้งผู้ถือหุ้นต้องออกเสียงด้วยคะแนนที่มีอยู่ทั้งหมด
    จะแบ่งคะแนนเสียงแก่คนใด หรือคณะใดมากน้อยเพียงใดไม่ได้

3.  การออกเสียงลงคะแนนเลือกตั้งกรรมการให้ใช้เสียงข้างมาก หากมีคะแนนเสียงเท่ากัน
    ให้ผู้เป็นประธานที่ประชุมเป็นผู้ออกเสียงชี้ขาด

  อนึ่ง กระบวนการในการสรรหากรรมการอิสระของบริษัท
  ใช้วิธีเดียวกันกับกระบวนการในการสรรหากรรมการและผู้บริหาร
  โดยคุณสมบัติของกรรมการอิสระของบริษัทมีดังต่อไปนี้

1.  ถือหุนไมเกินรอยละ 5 ของทุนชําระแลวของบริษัท บริษัทในเครือ
    บริษัทรวมหรือบริษัทที่เกี่ยว ของ ทั้งนี้ใหนับรวมหุนที่ถือโดยผูที่เกี่ยวของดวย

2.  เปนกรรมการที่ไมมีสวนรวมในการบริหารงานในบริษัท บริษัทในเครือ บริษัทรวม
    บริษัทที่เกี่ยว ของหรือผูถือหุนรายใหญของบริษัท ไม่ว่าจะเป็นในลักษณะของลูกจาง
    พนักงาน หรือที่ปรึกษาที่ไดรับเงินเดือนประจําจากบริษัท บริษัทในเครือ บริษัทรวม
    บริษัทที่เกี่ยวของ หรือผูถือหุนรายใหญของบริษัท

3.  เปนกรรมการที่ไมมีผลประโยชนหรือสวนไดเสียไมวาทางตรงหรือทางออมทั้งในดานการเงินและการบริหารงานของบริษัท
    บริษัทในเครือ บริษัทรวม หรือผูถือหุนรายใหญของบริษัทในระยะเวลา 1 ป
    กอนไดรับการแตงตั้งเปนกรรมการตรวจสอบ
    เวนแตคณะกรรมการบริษัทไดพิจารณาอยาง รอบคอบแลวเห็นวา
    การเคยมีผลประโยชนหรือสวนไดเสียนั้นจะไมมีผลกระทบตอการปฏิบัติหน้าที่และการใหความเห็นที่เปนอิสระ

4.  เปนกรรมการที่ไมเปนผูที่เกี่ยวของหรือญาติสนิทของผูบริหารหรือผูถือหุนรายใหญของบริษัท

5.  ต้องมิใช่กรรมการที่ไดรับการแตงตั้งขึ้นเปนตัวแทนเพื่อรักษาผลประโยชนของกรรมการบริษัท
    ผูถือหุนรายใหญหรือผูถือหุนซึ่งเปนผูที่เกี่ยวของกับผูถือหุนรายใหญของบริษัท

6.  สามารถปฏิบัติหนาที่
    แสดงความเห็นหรือรายงานผลการปฏิบัติงานตามหนาที่ที่ไดรับมอบหมายจากคณะกรรมการบริษัท
    โดยไมอยูภายใตการควบคุมของผูบริหารหรือผูถือหุนรายใหญของบริษัท
    รวมทั้งผูที่เกี่ยวของหรือญาติสนิทของบุคคลดังกลาว

    9.3 ค่าตอบแทนกรรมการ กรรมการตรวจสอบและผู้บริหาร

    ค่าตอบแทนกรรมการและคณะกรรมการตรวจสอบ

  บริษัทได้จ่ายค่าตอบแทนกรรมการและคณะกรรมการตรวจสอบ สำหรับงวดสิ้นสุดวันที่ 31 ธันวาคม
  2550 สำหรับกรรมการ 17 ท่าน ดังต่อไปนี้

  ---- --------------- ------------------------------------- -------------- ---------------- ----------- ------------------------------------- ---------------- -------------
                       เบี้ยประชุมคณะกรรมการ                                                                เบี้ยประชุมคณะกรรมการตรวจสอบ                              รวมค่าตอบแทน

       รายชื่อ           จำนวนครั้งที่เข้าประชุม/จำนวนครั้งที่เชิญประชุม   ค่าตอบแทนรายปี   เบี้ยประชุมรายครั้ง   รวม         จำนวนครั้งที่เข้าประชุม/จำนวนครั้งที่เชิญประชุม   เบี้ยประชุมรายครั้ง   

  1    นาย ชัย โสภณพนิช  7/7                                   320,000        280,000          600,000                                                            600,000

  2    น.พ. ชาญวิทย์     7/7                                   280,000        210,000          490,000                                                            490,000
       ตันติ์พิพัฒน์                                                                                                                                                  

  3    นาง ลินดา        5/7                                   240,000        125,000          365,000                                                            365,000
       ลีสหะปัญญา                                                                                                                                                 

  4    นาย เคอร์ติส จอห์น 6/7                                   240,000        150,000          390,000                                                            390,000
       ชโรเดอร์                                                                                                                                                  

  5    น.พ. ธนิต เธียรธนู 7/7                                   240,000        175,000          415,000                                                            415,000

  6    นาย ชาตรี        2/7                                   240,000        50,000           290,000                                                            290,000
       โสภณพนิช                                                                                                                                                  

  7    น.พ. อนันต์       6/7                                   240,000        150,000          390,000                                                            390,000
       เตชะเวช                                                                                                                                                  

  8    น.พ.จอน ยังพิชิต   6/7                                   240,000        150,000          390,000                                                            390,000

  9    พ.ญ. คุณสวรรยา   5/7                                   240,000        125,000          365,000                                                            365,000
       เดชอุดม                                                                                                                                                   

  10   นาง กุลธิดา       5/7                                   240,000        125,000          365,000                                                            365,000
       ศิวยาธร                                                                                                                                                   

  11   นาย ชอง โท      6/7                                   240,000        150,000          390,000                                                            390,000

  12   น.พ. สิน         2/4                                   240,000        50,000           290,000                                                            290,000
       อนุราษฎร์*                                                                                                                                                 

  13   พ.ญ. เจนนิเฟอร์   1/2                                   140,000        25,000           165,000                                                            165,000
       ลี**                                                                                                                                                      

  14   สุลต่านอาเหม็ด บิน  0/5                                   80,000         -                80,000                                                             80,000
       ซูลาเยม**                                                                                                                                                 

  15   น.ส. โสภาวดี     7/7                                   240,000        175,000          415,000     6/6                                   240,000          655,000
       อุตตโมบล                                                                                                                                                  

  16   นาย สรดิษ วิญญรัตน์ 7/7                                   240,000        175,000          415,000     6/6                                   150,000          565,000

  17   นาย บุญปกรณ์      7/7                                   240,000        175,000          415,000     6/6                                   150,000          565,000
       โชควัฒนา                                                                                                                                                  

                                                             3,940,000      2,290,000        6,230,000                                         540,000          6,770,000
  ---- --------------- ------------------------------------- -------------- ---------------- ----------- ------------------------------------- ---------------- -------------

  * น.พ. สิน อนุราษฎร์ ได้รับแต่งตั้งให้เป็นกรรมการของบริษัท โดยมติของที่ประชุมสามัญผู้ถือหุ้น
  ครั้งที่ 14 ประจำปี 2550 เมื่อวันที่ 25 เมษายน 2550

  ** พ.ญ. เจนนิเฟอร์ ลี ได้รับแต่งตั้งให้เป็นกรรมการของบริษัทแทนสุลต่าน อาเหม็ด บิน
  ซูลาเยม โดยมติของที่ประชุมคณะกรรมการบริษัท ครั้งที่ 5/2550 เมื่อวันที่ 8 สิงหาคม 2550

  ค่าตอบแทนกรรมการ คือค่าตอบแทนที่จ่ายให้แก่กรรมการของบริษัท
  โดยไม่รวมเงินเดือนและผลประโยชน์ที่เกี่ยวข้องที่จ่ายให้แก่ผู้บริหาร
  และค่าตอบแทนกรรมการดังกล่าว ได้รับอนุมัติจากผู้ถือหุ้นแล้ว

ค่าตอบแทนของกรรมการบริหารและผู้บริหาร

  ค่าตอบแทนรวมของกรรมการบริหารและผู้บริหารของบริษัทและบริษัทย่อย จำนวน 9 ท่าน
  ประจำปี 2550 เป็นจำนวนเงิน 136.97 ล้านบาท โดยที่ค่าตอบแทนดังกล่าว
  รวมถึงเงินเดือนและผลประโยชน์ที่เกี่ยวข้องของผู้บริหาร

9.4 การปฏิบัติตามหลักการกำกับดูแลกิจการที่ดี

  บริษัทได้ตระหนักถึงความสำคัญของการกำกับดูแลกิจการที่ดี
  และมีความตั้งใจที่จะปฏิบัติตามหลักการกำกับดูแลกิจการที่ดีของตลาดหลักทรัพย์แห่งประเทศไทย
  เพื่อการบริหารจัดการธุรกิจที่มีความโปร่งใส และมีประสิทธิภาพเพียงพอที่จะแข่งขันในระดับสากล
  บริษัทจึงขอรายงานเรื่องการปฏิบัติตามหลักการกำกับดูแลกิจการ ดังต่อนี้

  1. สิทธิของผู้ถือหุ้น

  บริษัทเล็งเห็นถึงความสำคัญของสิทธิของผู้ถือหุ้นทุกราย ซึ่งรวมทั้งผู้ถือหุ้นรายใหญ่ และ
  ผู้ถือหุ้นรายย่อย บริษัทมุ่งเน้นการให้ข้อมูลแก่ผู้ถือหุ้นทุกรายอย่างถูกต้อง ทันเวลา เท่าเทียมกัน
  และโปร่งใส เพียงพอสำหรับการตัดสินใจในการลงทุนของผู้ถือหุ้นและนักลงทุน

  สิทธิของผู้ถือหุ้นครอบคลุมสิทธิพื้นฐานต่างๆ
  ของผู้ถือหุ้นทั้งในฐานะของนักลงทุนในหลักทรัพย์และในฐานะเจ้าของบริษัท เช่น สิทธิในการซื้อ
  ขาย โอน หลักทรัพย์ที่ตนถืออยู่ สิทธิในการที่จะได้รับส่วนแบ่งผลกำไรจากบริษัท
  สิทธิต่างๆในการประชุมผู้ถือหุ้น สิทธิในการแสดงความคิดเห็น
  สิทธิในการร่วมตัดสินใจในเรื่องสำคัญของบริษัท เช่น การเลือกตั้งกรรมการ
  การอนุมัติธุรกรรมที่สำคัญและมีผลต่อทิศทางในการดำเนินธุรกิจของบริษัท
  การแก้ไขหนังสือบริคณห์สนธิ ข้อบังคับของบริษัท เป็นต้น

  ในปี 2550 บริษัทยังได้ดำเนินการในเรื่องต่างๆที่เป็นการส่งเสริม
  และอำนวยความสะดวกในการใช้สิทธิของผู้ถือหุ้น ดังนี้

  1. ในการประชุมผู้ถือหุ้นทุกครั้ง บริษัทได้จัดส่งหนังสือเชิญประชุมให้แก่ผู้ถือหุ้นล่วงหน้า
  เพื่อแจ้งวาระการประชุม พร้อมความคิดเห็นของคณะกรรมการในแต่ละวาระ
  รวมถึงเอกสารประกอบต่างๆ เพื่อให้ผู้ถือหุ้นมีข้อมูลเพียงพอในการตัดสินใจ
  และได้ชี้แจงสิทธิของผู้ถือหุ้นในการเข้าร่วมประชุมและสิทธิออกเสียงลงมติของผู้ถือหุ้นไว้ด้วยกัน
  นอกจากนี้ เพื่ออำนวยความสะดวกให้แก่ผู้ถือหุ้น
  บริษัทมีการเปิดเผยหนังสือเชิญประชุมบนเว็บไซต์ของบริษัท
  โดยในกรณีของการประชุมสามัญผู้ถือหุ้นประจำปี
  ได้เปิดเผยหนังสือเชิญประชุมล่วงหน้าก่อนวันประชุม 30 วัน

  2. ในกรณีที่ผู้ถือหุ้นไม่สามารถเข้าประชุมได้ด้วยตนเอง
  ผู้ถือหุ้นสามารถใช้สิทธิโดยการมอบฉันทะให้กรรมการอิสระ หรือบุคคลใดๆ เข้าร่วมประชุมแทน
  และออกเสียงลงคะแนนแทนตนได้
  โดยใช้หนังสือมอบฉันทะแบบหนึ่งแบบใดที่บริษัทได้จัดส่งไปพร้อมกับหนังสือนัดประชุม
  นอกจากนี้ผู้ถือหุ้นสามารถ Download หนังสือมอบฉันทะผ่านทางเว็บไซต์ของบริษัทได้อีกด้วย

  3.
  บริษัทเปิดโอกาสให้ผู้ถือหุ้นได้มีส่วนร่วมในการเสนอเรื่องที่เห็นว่าสำคัญและควรบรรจุเป็นวาระในการประชุมสามัญผู้ถือหุ้นประจำปีของบริษัท
  และเสนอชื่อบุคคลที่มีความรู้ ความสามารถ
  และคุณสมบัติที่เหมาะสมเพื่อรับการพิจารณาเลือกตั้งเป็นกรรมการบริษัทล่วงหน้าก่อนที่จะมีการจัดประชุมสามัญผู้ถือหุ้นขึ้น
  โดยดูรายละเอียดได้ในเว็บไซต์ของบริษัท

  4. ระหว่างการประชุมผู้ถือหุ้น
  ประธานในที่ประชุมจะเปิดโอกาสให้ผู้ถือหุ้นทุกรายสามารถเสนอแนะ ซักถาม
  และเสนอข้อคิดเห็นได้ทุกวาระ โดยประธานและผู้บริหารจะให้ความสำคัญกับทุกคำถาม
  และตอบข้อซักถามอย่างชัดเจนและตรงประเด็น พร้อมทั้งมีการบันทึกการประชุมที่ถูกต้อง ครบถ้วน
  เพื่อให้ผู้ถือหุ้นสามารถตรวจสอบได้

  2. ความเท่าเทียมกันของผู้ถือหุ้น

  บริษัทมุ่งมั่นในการสร้างความเท่าเทียมกันให้เกิดขึ้นกับผู้ถือหุ้นทุกราย ทุกกลุ่ม ไม่ว่าจะ
  เป็นผู้ถือหุ้นรายใหญ่ ผู้ถือหุ้นรายย่อย นักลงทุนสถาบัน หรือผู้ถือหุ้นต่างชาติ
  โดยพยายามสร้างเครื่องมือที่ช่วยให้เกิดความเท่าเทียมกันอย่างแท้จริง เช่น

  1. การกำหนดให้สิทธิออกเสียงในที่ประชุมเป็นไปตามจำนวนหุ้นที่ผู้ถือหุ้นถืออยู่
  โดยหนึ่งหุ้นมีสิทธิเท่ากับหนึ่งเสียง

  2.
  มีช่องทางให้ผู้ถือหุ้นรายย่อยสามารถเสนอเรื่องที่เห็นว่าสำคัญและควรบรรจุเป็นวาระในการประชุมสามัญผู้ถือหุ้นประจำปีของบริษัท
  และเสนอชื่อบุคคลที่มีความรู้ ความสามารถ
  และคุณสมบัติที่เหมาะสมเพื่อรับการพิจารณาเลือกตั้งเป็นกรรมการบริษัท
  โดยดูรายละเอียดได้ในเว็บไซต์ของบริษัท
  และกรรมการอิสระจะเป็นผู้กลั่นกรองและเสนอเรื่องดังกล่าวต่อที่ประชุมกรรมการเพื่อพิจารณากำหนดเป็นวาระการประชุมในการประชุมผู้ถือหุ้นต่อไป

  3. บริษัทมีการดูแลเรื่องการใช้ข้อมูลภายใน โดยมีรายละเอียดตามข้อ 9.5

  นอกจากนี้ เพื่อความสะดวกของผู้ถือหุ้น บริษัทได้นำระบบอิเล็กทรอนิกส์มาใช้ในการลงทะเบียน
  ตรวจนับองค์ประชุมผู้ถือหุ้น และนับคะแนนเสียง โดยเมื่อจบการประชุม
  ผู้ถือหุ้นสามารถขอตรวจสอบรายละเอียดได้

  3. บทบาทของผู้มีส่วนได้เสีย

  บริษัทยึดมั่นในความรับผิดชอบต่อผู้มีส่วนได้เสียทุกฝ่าย เพื่อประโยชน์ร่วมกันอย่างยั่งยืน
  อันจะส่งผลถึงความมั่นคงและดำเนินธุรกิจไปได้ตามที่คาดหวัง
  และมีความตั้งใจที่จะปฏิบัติต่อผู้มีส่วนได้เสียแต่ละกลุ่มอย่างยุติธรรม
  ผู้มีส่วนได้เสียที่สำคัญของบริษัทมีดังต่อไปนี้

  ผู้ถือหุ้น นอกเหนือไปจากสิทธิพื้นฐาน สิทธิที่กำหนดไว้ในกฎหมาย ข้อบังคับบริษัท
  เช่นสิทธิในการตรวจสอบจำนวนหุ้น สิทธิในการรับใบหุ้น
  สิทธิในการเข้าประชุมผู้ถือหุ้นและออกเสียงลงคะแนน
  สิทธิในการแสดงความคิดเห็นอย่างอิสระในที่ประชุมผู้ถือหุ้น
  รวมถึงสิทธิที่จะได้รับผลตอบแทนอย่างเป็นธรรมแล้ว
  บริษัทยังมีการให้ข้อมูลแก่ผู้ถือหุ้นอย่างเท่าเทียมกัน และทันเวลา
  และให้สิทธิแก่ผู้ถือหุ้นในการเสนอแนะข้อคิดเห็นต่างๆ
  เกี่ยวกับการดำเนินธุรกิจของบริษัทในฐานะเจ้าของบริษัทอย่างอิสระในที่ประชุมผู้ถือหุ้น

  ลูกค้า / ผู้ป่วย บริษัทให้บริการแก่ผู้ป่วยอย่างมีจริยธรรมและในระดับคุณภาพที่สูงสุด
  คณะกรรมการ Medical Ethics Committee ของโรงพยาบาลจะช่วยดูแลพิทักษ์สิทธิผู้ป่วย
  นอกจากนี้ โรงพยาบาลมีแผนกที่ดูแลและพัฒนาคุณภาพของการบริการผู้ป่วยอย่างต่อเนื่อง
  โดยคำนึงถึงความต้องการและความคิดเห็นของผู้ป่วย

  คู่ค้า / คู่สัญญา บริษัทปฏิบัติตามเงื่อนไขที่ตกลงไว้กับคู่ค้าและคู่สัญญา
  และจ่ายชำระหนี้คู่ค้าและคู่สัญญาอย่างตรงเวลา

  พนักงาน บริษัทเชื่อมั่นว่าพนักงานคือทรัพยากรที่มีคุณค่าสำคัญยิ่ง
  ดังนั้นจึงให้โอกาสในการทำงานที่เท่าเทียมกัน และมีมาตรการที่จะให้ผลตอบแทนที่เหมาะสม
  และมีการตั้งคณะกรรมการสวัสดิการ และคณะกรรมการสุขภาพและความปลอดภัย
  เพื่อดูแลสวัสดิภาพของพนักงาน
  รวมทั้งมีการพัฒนาบุคลากรโดยให้การฝึกอบรมเสริมสร้างความรู้ใหม่ๆอย่างสม่ำเสมอ

  นอกจากนี้ยังได้จัดกิจกรรมให้พนักงานแสดงความคิดเห็น เสนอข้อร้องเรียนกับผู้บริหารโดยตรง
  กิจกรรมเชิดชูเกียรติพนักงาน เพื่อเป็นการสร้างขวัญและกำลังใจให้แก่พนักงาน
  บริษัทเชื่อว่าประสิทธิภาพในการทำงานที่ดี ย่อมเกิดจากความผูกพันต่อองค์กรของพนักงาน
  จึงมุ่งมั่นในการสร้างและมีการสำรวจความผูกพันของพนักงานต่อองค์กรอย่างต่อเนื่อง
  เพื่อปรับปรุงการดำเนินการของบริษัทในด้านการบริหารทรัพยากรบุคคลให้มีประสิทธิภาพต่อไป

  คู่แข่งทางการค้า บริษัทประพฤติตามกรอบกติกาการแข่งขันที่ดี ภายใต้กรอบของกฎหมาย
  โดยบริษัทถือว่าคู่แข่งทางการค้าเป็นปัจจัยหนึ่งที่ทำให้บริษัทมีความมุ่งมั่นในการพัฒนาคุณภาพและประสิทธิภาพในการให้บริการให้ดียิ่งขึ้นแก่ลูกค้าและผู้ป่วย

  เจ้าหนี้ บริษัทปฏิบัติตามเงื่อนไขการกู้ยืมเงินด้วยความซื่อสัตย์สุจริต อย่างเคร่งครัด
  และจ่ายชำระหนี้ตรงเวลา โดยบริษัทเชื่อว่าการสร้างความสัมพันธ์ที่ดีกับเจ้าหนี้
  รวมทั้งการสร้างความเชื่อมั่นและไว้วางใจเป็นภาระที่บริษัทพึงปฏิบัติต่อเจ้าหนี้

  สังคม บริษัทมีความมุ่งมั่นในการส่งเสริมคุณภาพของสังคมและคุณภาพชีวิตที่ดีของประชากร
  โดยเฉพาะการรับผิดชอบต่อสาธารณะ รวมถึงสิ่งแวดล้อม
  โครงการที่สำคัญของบริษัทในรอบปีที่ผ่านมา ได้แก่

  1. โครงการผ่าตัดหัวใจเด็ก 80 ราย ถวายเป็นพระราชกุศล
  เนื่องในวโรกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม 2550
  โดยร่วมกับมูลนิธิเด็กโรคหัวใจในพระอุปถัมภ์สมเด็จพระเจ้าพี่นางเธอเจ้าฟ้ากัลยาณิวัฒนา
  กรมหลวงนราธิวาสราชนครินทร์
  ซึ่งกิจกรรมดังกล่าวเป็นกิจกรรมที่ทางบริษัทได้จัดขึ้นอย่างต่อเนื่อง

  2. โครงการพัฒนาอาชีพเยาวชนสตรี (Youth Career Development Program: YCDP)
  ซึ่งบริษัทร่วมกับองค์การทุนเพื่อเด็กแห่งสหประชาชาติ (UNICEF)
  รับนักเรียนหญิงที่สำเร็จการศึกษาระดับมัธยมศึกษาตอนปลาย
  ซึ่งขาดแคลนทุนทรัพย์จากทุกภูมิภาคของประเทศ
  เข้ารับการอบรมหลักสูตรประกาศนียบัตรผู้ช่วยเหลือผู้ป่วย โดยบริษัทรับผิดชอบค่าใช้จ่ายทั้งหมด
  และเมื่อสำเร็จหลักสูตรอบรมแล้ว บริษัทจะพิจารณารับเข้าเป็นพนักงานประจำของบริษัทต่อไป
  ซึ่งโครงการนี้ได้ดำเนินการมากว่า 8 ปี และได้ช่วยเหลือเยาวสตรีมากกว่า 250 คน

  3. โครงการให้ทุนการศึกษาต่อเนื่องในระดับปริญญาตรี สาขาพยาบาลศาสตร์
  โดยบริษัทมอบทุนการศึกษาแก่ผู้ช่วยเหลือผู้ป่วยที่สามารถสอบคัดเลือกเข้าเรียนต่อสาขาพยาบาลศาสตร์ในสถานศึกษาที่บริษัทกำหนด
  ซึ่งบริษัทจะให้ทุนการศึกษาและค่าใช้จ่ายทั้งหมด
  รวมทั้งจัดให้นักเรียนทุนดังกล่าวฝึกงานกับบริษัทในช่วงปิดภาคการศึกษา
  และบริษัทจะรับเข้าทำงานกับบริษัทเมื่อสำเร็จการศึกษาปริญญาตรีพยาบาลศาสตร์แล้ว

  4. โครงการคลินิกเคลื่อนที่บริการทางการแพทย์แก่ประชาชนในชุมชนต่างๆในกรุงเทพมหานคร
  โดยบริษัทและกองทุนทอมสัน (Thomson Foundation) ได้จัดบริการหน่วยคลินิกเคลื่อนที่
  ออกตรวจและให้บริการทางสาธารณะสุขแก่ประชาชนในชุมชนต่างๆ ในเขตกรุงเทพมหานคร
  โดยในรอบปีที่ผ่านมา คลินิกเคลื่อนที่ให้บริการประชาชนไปแล้วทั้งสิ้น 23,672 ราย
  อีกทั้งยังได้มอบข้าวสารแก่ประชาชนอีกกว่า 21 ตัน

  5. โครงการมอบเงินและอุปกรณ์คอมพิวเตอร์แก่โรงเรียนตำรวจตระเวนชายแดน
  บริษัทจัดกิจกรรมมอบเงินเพื่อสนับสนุนการดำเนินการของโรงเรียนตำรวจตระเวนชายแดน
  สังกัดกองกำกับการตำรวจตระเวนชายแดนที่ 13 จังหวัดกาญจนบุรีจำนวน 200,000 บาท
  รวมทั้งบริจาคอุปกรณ์คอมพิวเตอร์ด้วย

  6. โครงการวิจัยยา โดยมูลนิธิโรงพยาบาลบำรุงราษฎร์ บริษัทร่วมกับสถาบันทางการแพทย์ต่างๆ
  ทั้งในและต่างประเทศ พัฒนาการวิจัยยาและวิทยาการทางการแพทย์ในการรักษาโรค
  เพื่อความก้าวหน้าทางเทคโนโลยีการแพทย์

  7. นโยบายเกี่ยวกับสิ่งแวดล้อม บริษัทมีนโยบายสิ่งแวดล้อม
  ซึ่งมีการสื่อสารให้พนักงานทุกคนช่วยกันอนุรักษ์สิ่งแวดล้อมและทรัพยากรธรรมชาติ
  อีกทั้งมุ่งเน้นสนับสนุนกิจกรรมต่างๆ เพื่อรักษาไว้ซึ่งความปลอดภัยขององค์กรและชุมชน
  และมีการใช้ทรัพยากรอย่างมีประสิทธิภาพ

  4. การเปิดเผยข้อมูลและความโปร่งใส

  บริษัทมีช่องทางในการสื่อสารกับผู้ถือหุ้นและนักลงทุน และมีการเปิดเผยรายงานทางการเงิน
  รวมถึงสารสนเทศอื่นๆที่มีความสำคัญในการตัดสินใจของผู้ถือหุ้นและนักลงทุนต่อสาธารณะอย่างโปร่งใส
  ครบถ้วน เชื่อถือได้ และทันต่อเวลา ผ่านช่องทางต่างๆที่หลากหลาย
  ไม่ว่าจะเป็นตามที่กฎหมายกำหนด เช่น รายงานประจำปี
  เว็บไซต์ของตลาดหลักทรัพย์แห่งประเทศไทย และช่องทางอื่นๆ เช่น
  การพบปะกับนักวิเคราะห์รายไตรมาส การเข้าร่วมกิจกรรม roadshow และ investor
  conference การพบปะระหว่างผู้บริหารกับนักลงทุน
  รวมถึงมีการเปิดเผยข้อมูลของบริษัทผ่านเว็บไซต์ของบริษัท ทั้งภาษาไทยและภาษาอังกฤษ
  โดยในปี 2550 บริษัทมีการพบปะกับนักวิเคราะห์รายไตรมาส 4 ครั้ง การเข้าร่วมกิจกรรม
  roadshow และ investor conference 10 ครั้งทั้งในประเทศและต่างประเทศ
  ซึ่งรวมถึงสหราชอาณาจักร สิงคโปร์ ฮ่องกง ญี่ปุ่น
  และการพบปะและการประชุมทางโทรศัพท์ระหว่างผู้บริหารกับนักลงทุน 91 ครั้ง

  นอกจากนี้ บริษัทได้จัดให้มีฝ่ายเลขานุการบริษัทและนักลงทุนสัมพันธ์
  เพื่ออำนวยความสะดวกแก่นักลงทุนและผู้ถือหุ้น ผู้ที่สนใจสามารถติดต่อขอข้อมูลได้ที่โทรศัพท์
  0-2667-2010 อีเมลล์ ir@bumrungrad.com และเว็บไซต์ www.bumrungrad.com

  5. ความรับผิดชอบของคณะกรรมการ

  คณะกรรมการของบริษัท ประกอบด้วยผู้ทรงคุณวุฒิที่มากด้วยความรู้และประสบการณ์ในหลายๆด้าน
  กรรมการทุกท่านมีส่วนร่วมในการกำหนดวิสัยทัศน์ ภารกิจ กลยุทธ์ เป้าหมาย แผนธุรกิจ
  และงบประมาณของบริษัท
  ตลอดจนกำกับดูแลให้ฝ่ายบริหารดำเนินการให้เป็นไปตามแผนที่กำหนดไว้อย่างมีประสิทธิภาพและประสิทธิผล
  เพื่อเพิ่มมูลค่าสูงสุดให้กับกิจการและความมั่นคงสูงสุดให้กับผู้ถือหุ้น
  คณะกรรมการมีการประชุมทุกไตรมาสเพื่อพิจารณาการรายงานผลการดำเนินกิจการของฝ่ายบริหาร
  โดยรายละเอียดของอำนาจหน้าที่ความรับผิดชอบของกรรมการ สามารถดูได้จากข้อ 9.1
  โครงสร้างการจัดการ

  ปัจจุบันคณะกรรมการบริษัทมีจำนวน 16 ท่าน
  ประกอบด้วยกรรมการบริษัทที่ไม่ได้เป็นผู้บริหารจำนวน 9 ท่าน
  และกรรมการบริษัทที่มาจากฝ่ายบริหารจำนวน 4 ท่าน
  และมีกรรมการที่มีคุณสมบัติเป็นอิสระตามหลักเกณฑ์ที่ ก.ล.ต. กำหนด จำนวน 3 ท่าน

  บริษัทมีกรรมการจำนวน 4 ท่านที่เป็นผู้บริหาร ดังต่อไปนี้

  1. นางลินดา ลีสหะปัญญา

  2. นายแพทย์ธนิต เธียรธนู

  3. นายเคอร์ติส จอห์น ชโรเดอร์

  4. นายแพทย์สิน อนุราษฎร์

  กรรมการจำนวน 9 ท่านที่ไม่ได้เป็นผู้บริหารมีดังต่อไปนี้

  1. นายชัย โสภณพนิช

  2. นายแพทย์ชาญวิทย์ ตันติ์พิพัฒน์

  3. นางกุลธิดา ศิวยาธร

  4. นายแพทย์จอน ยังพิชิต

  5. แพทย์หญิงคุณสวรรยา เดชอุดม

  6. นายแพทย์อนันต์ เตชะเวช

  7. นายชอง โท

  8. นายชาตรี โสภณพนิช

  9. แพทย์หญิงเจนนิเฟอร์ ลี

  บริษัทมีกรรมการจำนวน 3 ท่านที่เป็นกรรมการอิสระและเป็นกรรมการตรวจสอบดังต่อไปนี้

  1. นางสาวโสภาวดี อุตตโมบล

  2. นายสรดิษ วิญญรัตน์

  3. นายบุญปกรณ์ โชควัฒนา

  กรรมการที่เป็นอิสระ 3 ท่าน คิดเป็น 19% ของกรรมการทั้งคณะ

  บริษัทกำหนดบทบาทหน้าที่ความรับผิดชอบระหว่างคณะกรรมการบริษัทและผู้บริหารระดับสูงอย่างชัดเจน
  โดยกรรมการบริษัทมีหน้าที่ความรับผิดชอบในการกำหนดนโยบายและกำกับดูแลการดำเนินงานของผู้บริหารระดับสูงในระดับนโยบาย
  ขณะที่ผู้บริหารระดับสูงทำหน้าที่บริหารงานของบริษัทในด้านต่างๆ ให้เป็นไปตามนโยบายที่กำหนด
  ดังนั้นประธานกรรมการบริษัท และกรรมการผู้จัดการจึงเป็นบุคคลคนละคนกัน

  การประชุมคณะกรรมการบริษัท

  การประชุมคณะกรรมการบริษัทถือเป็นหน้าที่สำคัญของกรรมการบริษัทที่จะต้องเข้าร่วมประชุมอย่างสม่ำเสมอ
  เพื่อรับทราบและร่วมตัดสินใจในการดำเนินธุรกิจของบริษัท โดยในแต่ละปี
  บริษัทกำหนดให้มีการจัดประชุมคณะกรรมการโดยปกติปีละ 4 ครั้งทุกไตรมาส
  และอาจมีการจัดประชุมครั้งพิเศษตามความจำเป็น
  ซึ่งแต่ละครั้งจะมีการกำหนดวาระการประชุมล่วงหน้าไว้อย่างชัดเจน
  โดยประธานกรรมการและกรรมการผู้จัดการ
  เป็นผู้ร่วมกำหนดวาระการประชุมและพิจารณาเรื่องเข้าสู่วาระการประชุมคณะกรรมการบริษัท
  และเปิดโอกาสให้กรรมการแต่ละท่านสามารถเสนอเรื่องต่างๆเพื่อเข้ารับการพิจารณาเป็นวาระการประชุมได้
  เลขานุการบริษัทเป็นผู้จัดทำหนังสือเชิญประชุมพร้อมวาระการประชุมและเอกสารต่างๆ
  ส่งให้คณะกรรมการก่อนการประชุมล่วงหน้าอย่างน้อย 7 วัน
  เพื่อให้กรรมการได้มีเวลาศึกษาหาข้อมูลอย่างเพียงพอก่อนเข้าร่วมประชุม
  โดยปกติการประชุมจะใช้เวลาประมาณ 2 ชั่วโมง และในการพิจารณาเรื่องต่างๆ
  ประธานในที่ประชุมได้เปิดโอกาสให้กรรมการได้แสดงความคิดเห็นอย่างอิสระ
  ในกรณีที่กรรมการท่านใดมีส่วนได้เสีย
  กรรมการท่านนั้นจะไม่เข้าร่วมประชุมและ/หรือไม่ใช้สิทธิออกเสียงลงคะแนนในเรื่องนั้น

  ในปี 2550 ได้มีการประชุมคณะกรรมการจำนวน 7 ครั้ง
  แบ่งเป็นการประชุมที่ได้กำหนดไว้ล่วงหน้าจำนวน 4 ครั้ง และการประชุมพิเศษ 3 ครั้ง
  โดยรายละเอียดการเข้าร่วมประชุมของกรรมการแต่ละท่าน อยู่ในข้อ 9.3 ค่าตอบแทนกรรมการ
  กรรมการตรวจสอบและผู้บริหาร

  ในการประชุมคณะกรรมการบริษัท
  ผู้บริหารระดับสูงจะได้รับเชิญเข้าร่วมประชุมด้วยเพื่อให้ข้อมูลที่เป็นประโยชน์รวมทั้งรับทราบนโยบายโดยตรงจากคณะกรรมการบริษัท
  เพื่อให้สามารถนำไปปฏิบัติงานได้อย่างมีประสิทธิภาพ

  เมื่อสิ้นสุดการประชุม
  เลขานุการบริษัทจะเป็นผู้ที่มีหน้าที่จัดทำรายงานการประชุมและจัดส่งให้ที่ประชุมกรรมการรับรองความถูกต้องในครั้งถัดไป
  ทั้งนี้กรรมการบริษัทสามารถแสดงความคิดเห็น ขอแก้ไข
  เพิ่มเติมรายงานการประชุมให้มีความละเอียดถูกต้องมากที่สุด
  และเลขานุการบริษัทเป็นผู้จัดเก็บรายงานการประชุมที่ได้รับการรับรองจากที่ประชุมแล้ว
  เพื่อให้คณะกรรมการและผู้ที่เกี่ยวข้องตรวจสอบได้

  คณะอนุกรรมการ

  คณะกรรมการบริษัทได้แต่งตั้งคณะอนุกรรมการชุดต่างๆ เพื่อช่วยคณะกรรมการพิจารณา
  และปฏิบัติหน้าที่เฉพาะเรื่อง และเสนอให้คณะกรรมการพิจารณาหรือรับทราบ
  โดยรายชื่อกรรมการ รวมถึงขอบเขตและอำนาจหน้าที่ของคณะอนุกรรมการชุดต่างๆ
  ได้ระบุไว้แล้วในข้อ 9.1 โครงสร้างการจัดการ โดยคณะอนุกรรมการชุดต่างๆ มีดังนี้

  1. คณะกรรมการตรวจสอบ ประกอบด้วยกรรมการอิสระ 3 ท่าน
  คณะกรรมการตรวจสอบมีการประชุม 6 ครั้งในปี 2550
  และได้รายงานการผลการประชุมต่อคณะกรรมการบริษัท
  สำหรับรายละเอียดการเข้าร่วมประชุมของกรรมการแต่ละท่าน ได้ระบุไว้ในข้อ 9.3
  ค่าตอบแทนกรรมการ กรรมการตรวจสอบและผู้บริหาร

  2. คณะกรรมการสรรหาและกำหนดค่าตอบแทน คณะกรรมการบริษัท
  ได้มีมติแต่งตั้งคณะกรรมการสรรหาและกำหนดค่าตอบแทน ในการประชุมคณะกรรมการบริษัทครั้งที่
  1/2551 เมื่อวันที่ 27 กุมภาพันธ์ 2551 โดยคณะกรรมการสรรหาและกำหนดค่าตอบแทน
  จะเริ่มปฏิบัติหน้าที่ในปี 2551

  3. คณะกรรมการอำนวยการโรงพยาบาลบำรุงราษฎร์ (Governing Board)
  ประกอบด้วยกรรมการบริษัท 3 ท่าน ผู้บริหาร 2 ท่าน แพทย์ 6 ท่าน และกรรมการที่ได้รับเชิญ
  1 ท่าน ในปี 2550 คณะกรรมการอำนวยการโรงพยาบาลบำรุงราษฎร์มีการประชุม 6 ครั้ง

  4. คณะกรรมการการลงทุน ประกอบด้วยกรรมการอิสระ 1 ท่าน กรรมการที่ไม่ได้เป็นผู้บริหาร
  2 ท่าน และกรรมการที่เป็นผู้บริหาร 2 ท่าน ในปี 2550 คณะกรรมการการลงทุนมีการประชุม 3
  ครั้ง

  ค่าตอบแทนคณะกรรมการบริษัทและผู้บริหาร

  บริษัทมีการพิจารณาค่าตอบแทนที่เหมาะสมให้แก่คณะกรรมการและผู้บริหาร
  โดยได้มีการเสนออนุมัติต่อที่ประชุมผู้ถือหุ้นเพื่อจ่ายค่าตอบแทนให้แก่คณะกรรมการบริษัท
  โดยจำนวนเงินที่จ่ายจะพิจารณาเปรียบเทียบกับการจ่ายค่าตอบแทนกรรมการของบริษัทที่มีขนาดใกล้เคียงกัน
  และอยู่ในอุตสาหกรรมเดียวกันในตลาดหลักทรัพย์แห่งประเทศไทย ส่วนค่าตอบแทนผู้บริหาร
  อยู่ในรูปของเงินเดือนและโบนัส และขึ้นอยู่กับหน้าที่ความรับผิดชอบ
  ผลการปฏิบัติงานของผู้บริหารแต่ละท่าน ประกอบกับผลการดำเนินงานของบริษัท

  สำหรับรายละเอียดค่าตอบแทนกรรมการบริษัทปี 2550 ซึ่งได้รับอนุมัติจากที่ประชุมผู้ถือหุ้น
  บริษัทได้เปิดเผยจำนวนเงินเป็นรายบุคคลและได้เปิดเผยค่าตอบแทนรวมของผู้บริหาร ในข้อ 9.3
  ค่าตอบแทนกรรมการ กรรมการตรวจสอบและผู้บริหารและในรายงานประจำปี

  การสรรหากรรมการบริษัท

  ในปี 2550
  คณะกรรมการบริษัทมีหน้าที่สรรหาผู้ทรงคุณวุฒิเพื่อดำรงตำแหน่งกรรมการแทนกรรมการที่ครบกำหนดออกตามวาระ
  หรือในกรณีอื่นๆ เพื่อเสนอชื่อเข้ารับการเลือกตั้งจากที่ประชุมผู้ถือหุ้นต่อไป
  โดยคณะกรรมการจะคัดเลือกผู้ทรงคุณวุฒิที่มีความเชี่ยวชาญจากหลากหลายอาชีพ มีภาวะผู้นำ
  วิสัยทัศน์กว้างไกล เป็นผู้มีคุณธรรมและจริยธรรม มีประวัติการทำงานที่โปร่งใสไม่ด่างพร้อย
  รวมทั้งมีความสามารถในการแสดงความคิดเห็นอย่างเป็นอิสระ

  ในกฎบัตรของคณะกรรมการบริษัท
  ซึ่งคณะกรรมการบริษัทได้อนุมัติในการประชุมคณะกรรมการบริษัทครั้งที่ 1/2551 เมื่อวันที่ 27
  กุมภาพันธ์ 2551 บริษัทได้กำหนดอายุของกรรมการบริษัทที่ 75 ปี
  และกรรมการบริษัทแต่ละท่านต้องไม่ดำรงตำแหน่งกรรมการในบริษัทจดทะเบียนอื่นเกินกว่า 8
  บริษัท แต่บริษัทไม่มีการกำหนดจำนวนวาระการดำรงตำแหน่งติดต่อกันสูงสุดของกรรมการบริษัท
  เพราะบริษัทเชื่อว่าอำนาจในการตัดสินใจในการเลือกตั้งบุคคลเข้าดำรงตำแหน่งกรรมการบริษัทนั้น
  เป็นสิทธิของผู้ถือหุ้นโดยแท้ที่จะคัดเลือกบุคคลเข้าทำหน้าที่แทนตนในการกำหนดนโยบายและควบคุมบริษัทที่ตนเป็นเจ้าของ

  ระบบการควบคุมและการตรวจสอบภายใน

  บริษัทได้ให้ความสำคัญกับระบบการควบคุมภายในและการตรวจสอบภายใน
  โดยได้จัดตั้งหน่วยงานตรวจสอบภายใน
  ซึ่งมีวัตถุประสงค์หลักเพื่อสนับสนุนและส่งเสริมให้มีระบบการควบคุมภายในที่ดีภายในองค์กร
  เพื่อลดความเสี่ยงในการดำเนินงาน และเพื่อให้มีคุณภาพในระบบงานและในการปฏิบัติงาน
  โดยมุ่งเน้นถึงความมีประสิทธิภาพ ประสิทธิผล และมีการใช้จ่ายอย่างระมัดระวัง สมประโยชน์
  และรวมถึงการปฏิบัติงานเพื่อให้เป็นไปตามนโยบายและ/หรือความต้องการของผู้บริหาร

  เพื่อให้แน่ใจว่าหน่วยงานตรวจสอบภายในมีการทำงานที่เป็นอิสระ และมีการถ่วงดุลอำนาจ
  หน่วยงานตรวจสอบภายในมีหน้าที่รายงานผลการดำเนินงานโดยตรงต่อคณะกรรมการตรวจสอบ

  ความขัดแย้งทางผลประโยชน์

  เพื่อป้องกันปัญหาความขัดแย้งของผลประโยชน์
  คณะกรรมการมีการพิจารณารายการที่อาจมีความขัดแย้งทางผลประโยชน์
  และรายการที่เกี่ยวโยงกันอย่างรอบคอบ
  และมีการปฏิบัติตามหลักเกณฑ์ของตลาดหลักทรัพย์แห่งประเทศไทย
  โดยมีราคาและเงื่อนไขเสมือนการทำรายการกับบุคคลภายนอก และได้เปิดเผยรายละเอียด
  มูลค่ารายการ คู่สัญญา เหตุผลความจำเป็นไว้ในงบการเงิน รายงานประจำปี และแบบ 56-1
  แล้ว

9.5 การดูแลเรื่องการใช้ข้อมูลภายใน

  บริษัทมีนโยบายและวิธีการดูแลผู้บริหารในการนำข้อมูลไปใช้เพื่อประโยชน์ส่วนตนดังนี้

  1. ข้อบังคับของบริษัท กำหนดให้กรรมการต้องแจ้งให้บริษัททราบโดยไม่ชักช้า
  หากมีส่วนได้เสียในสัญญาที่ทำกับบริษัท
  หรือถือหุ้นหรือหุ้นกู้เพิ่มขึ้นหรือลดลงในบริษัทหรือบริษัทในเครือ

  2.
  กรรมการและผู้บริหารต้องจัดทำและเปิดเผยรายงานการถือหลักทรัพย์ต่อคณะกรรมการกำกับหลักทรัพย์และตลาดหลักทรัพย์
  ภายในเวลาที่กำหนด

  มาตรการลงโทษ หากกรรมการท่านใดฝ่าฝืนมีดังนี้

  1. แจ้งด้วยวาจาเพื่อแก้ไข

  2. รายงานผู้ถือหุ้นเพื่อพิจารณา

  3. ชดใช้ค่าสินไหมทดแทนกรณีเกิดความเสียหาย

  4. เปิดเผยให้สำนักงานคณะกรรมการกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทยทราบ

9.6 บุคลากร

  ณ วันที่ 31 ธันวาคม 2550 บริษัทมีพนักงานจำนวนทั้งสิ้น 3,253 คน
  โดยแบ่งตามสายงานหลักดังนี้

  ฝ่ายพยาบาล 1,831 คน

  ฝ่ายปฏิบัติการพิเศษ 487 คน

  ฝ่ายสนับสนุน 935 คน

  ผลตอบแทนรวมของพนักงาน มีรายละเอียดดังต่อไปนี้

  เงินเดือน 716,879,367 บาท

  โบนัส 178,837,971 บาท

  เงินสมทบกองทุนสำรองเลี้ยงชีพ 28,092,478 บาท

  สวัสดิการอื่นๆ 304,530,708 บาท

  บริษัทตระหนักถึงความสำคัญของบุคลากรทุกคนของบริษัท
  และมีนโยบายในการพัฒนาบุคลากรเพื่อเสริมสร้างทักษะความรู้ความชำนาญของบุคลากร
  โดยจัดให้มีแผนการฝึกอบรมดังนี้

  1. การปฐมนิเทศพนักงานใหม่
  พนักงานใหม่ทุกคนต้องได้รับการปฐมนิเทศของบริษัทและฝ่าย/แผนก/หน่วยงาน
  นอกจากนี้จะได้รับการฝึกทดลองปฏิบัติในการทำงาน

  2. การฝึกอบรมภาคบังคับ เป็นการฝึกอบรมเรื่องที่บุคลากรทุกคนควรทราบ และเข้ารับการอบรม

  3. การฝึกอบรมของหน่วยงาน เป็นการฝึกอบรมเพื่อให้เกิดทักษะและความชำนาญ
  สำหรับพนักงานแต่ละฝ่าย/แผนก/หน่วยงาน โดยมีการฝึกอบรมทั้งภายในและภายนอกบริษัท

  4. การฝึกอบรมเรื่องการบริหาร
  เพื่อให้ผู้บริหารมีความรู้ความชำนาญในการบริหารฝ่าย/แผนกของตนอย่างมีประสิทธิภาพ